Document ID: 32012D0280

SKLEP SVETA
z dne 15. maja 2012
o spremembi Sklepa 1999/70/ES o zunanjih revizorjih nacionalnih centralnih bank glede zunanjih revizorjev Banque de France
(2012/280/EU)
SVET EVROPSKE UNIJE JE -
ob upoštevanju Protokola (št. 4) o Statutu Evropskega sistema centralnih bank in Evropske centralne banke, ki je priložen Pogodbi o Evropski uniji in Pogodbi o delovanju Evropske unije, ter zlasti člena 27.1 Protokola,
ob upoštevanju Priporočila Evropske centralne banke z dne 23. marca 2012 Svetu Evropske unije o zunanjih revizorjih Banque de France (ECB/2012/5) (1),
ob upoštevanju naslednjega:
(1)
Revizijo računovodskih izkazov Evropske centralne banke (ECB) in nacionalnih centralnih bank Eurosistema morajo opravljati neodvisni zunanji revizorji, ki jih priporoči Svet ECB in odobri Svet Evropske unije.
(2)
Mandat sedanjih zunanjih revizorjev Banque de France se izteče po reviziji za poslovno leto 2011. Zaradi tega je treba imenovati zunanje revizorje od poslovnega leta 2012 naprej.
(3)
Banque de France je za poslovna leta od 2012 do 2017 za zunanja revizorja izbrala družbi Deloitte & Associés in KPMG SA ter za nadomestna revizorja družbi B.E.A.S. in KPMG Audit FS I SAS.
(4)
Svet ECB je priporočil, naj se za poslovna leta od 2012 do 2017 družbi Deloitte & Associés in KPMG SA skupaj imenujeta za zunanjega revizorja Banque de France, družba B.E.A.S. za nadomestnega revizorja družbe Deloitte & Associés in družba KPMG Audit FS I SAS za nadomestnega revizorja družbe KPMG SA.
(5)
Primerno je upoštevati priporočilo Sveta ECB in ustrezno spremeniti Sklep Sveta 1999/70/ES (2) -
SPREJEL NASLEDNJI SKLEP:
Člen 1
Člen 1(4) Sklepa 1999/70/ES se nadomesti z naslednjim:
„4. Družbi Deloitte & Associés in KPMG SA se odobrita za zunanja revizorja Banque de France za poslovna leta od 2012 do 2017.
Družba B.E.A.S. se odobri za nadomestnega revizorja družbe Deloitte & Associés, družba KPMG Audit FS I SAS pa za nadomestnega revizorja družbe KPMG SA za poslovna leta od 2012 do 2017.“
Člen 2
Ta sklep začne veljati na dan uradnega obvestila.
Člen 3
Ta odločba je naslovljena na Evropsko centralno banko.
V Bruslju, 15. maja 2012

Labels: 2
18
4